als_Latn dik_Latn sag_Latn
Një djalë nga qendra e Anglisë, Coventry, është bërë specialisti më i ri për kompjuterë në botë. Ayan Qureshi është tani një profesionist i certifikuar nga Microsoft, pas kalimit të provimit nga gjiganti i teknologjisë kur ai ishte vetëm 5 vjeç. Ayan, tani vetëm gjashtë vjeç, babai i të cilit është konsulent IT, ka krijuar rrjetin e vet kompjuterik në shtëpi.
Ai tha për BBC se testi ishte i vështirë, por argëtues, dhe shpreson që një ditë të ketë një kompani të veten teknologjike në Britani të Madhe. “Sfida më e vështirë ishte shpjegimi i gjuhës së testit tek një 5 vjeçar. Por ai duket se e kuptonte dhe ka një kujtesë shumë të mirë,” tha i ati i Ayanit.
Zoti Qureshi e informoi djalin e tij për kompjuterët që kur ishte 3 vjeç. Ai e la atë të luante me kompjuterin e tij të vjetër, kështu ai mund të kuptonte pjesët përbërëse të kompjuterit. “Çdo gjë që i tregoja e mbante mend, kështu që fillova t’i jap edhe më shumë informacione”, shpjegoji ai.
Ayan ka laboratorin e vet kompjuterik në shtëpi, që përmban rrjetin kompjuterik të ndërtuar nga vetë ai. Ai shpenzon rreth dy orë në ditë duke mësuar rreth sistemit operativ dhe se si të instalojë programe. Kur djaloshi shkoi të japë provimin e Microsoft-it, vëzhguesit mendonin se ai është shumë i vogël sa për të qenë kandidat. I ati këmbënguli që djali i tij mund të bëjë gjithçka vetë. Testi zakonisht jepet nga njerëz që duan të bëhen ekspertë të teknologjisë.
Ayan shpreson që të ketë qendrën e tij të teknologjisë të ngjashme me atë të Amerikës, Silicon Valley, të cilën ai synon ta quajë E-Valley.
(Herë të lexuara: 818)
als_Latn als_Latn als_Latn als_Latn als_Latn als_Latn